LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2004 M. LIEPOS 16 D. ĮSAKYMO NR. 3D-423 „DĖL KAIMO PLĖTROS 2004–2006 METŲ PLANO PRIEMONĖS „ANKSTYVO PASITRAUKIMO IŠ PREKINĖS ŽEMĖS ŪKIO GAMYBOS RĖMIMAS“ ADMINISTRAVIMO TAISYKLIŲ“ PAKEITIMO

2015 m. kovo 9 d. Nr. 3D-150

Vilnius

P a k e i č i u Kaimo plėtros 2004–2006 metų plano priemonės „Ankstyvo pasitraukimo iš prekinės žemės ūkio gamybos rėmimas“ administravimo taisykles, patvirtintas Lietuvos Respublikos žemės ūkio ministro 2004 m. liepos 16 d. įsakymu Nr. 3D-423 „Dėl Kaimo plėtros 2004–2006 metų plano priemonės „Ankstyvo pasitraukimo iš prekinės žemės ūkio gamybos rėmimas“ administravimo taisyklių“, ir 29 punktą išdėstau taip:

„29. Paramos gavėjas ir jo sutuoktinis nuo informacinio pranešimo apie paramos suteikimą iš Agentūros išsiuntimo dienos, taip pat ir pasibaigus paramos teikimo laikotarpiui nebegali pretenduoti ir gauti paramos pagal kitas bendrosios žemės ūkio politikos paramos priemones, išskyrus paramą pagal Lietuvos kaimo plėtros 2007–2013 metų programos priemonės „Kaimo atnaujinimas ir plėtra“ veiklą „Asbestinių stogų dangos keitimas“ įgyvendinimo planavimo būdu ir Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos srities „Parama investicijoms į visų rūšių mažos apimties infrastruktūrą“ veiklą „Asbestinių stogų dangos keitimas“, bei išmokas už paskerstus galvijus, jei paramos gavėjas ar jo sutuoktinis paskerdė galvijus per 3 mėnesius nuo Agentūros informacinio pranešimo paramos gavėjui apie skirtą paramą išsiuntimo dienos. Jei nustatoma, kad paramos gavėjas ar jo sutuoktinis pretenduoja į paramą pagal bendrosios žemės ūkio politikos paramos žemės ūkiui priemones po 3 mėnesių nuo Agentūros informacinio pranešimo paramos gavėjui apie skirtą paramą išsiuntimo dienos, traktuojama, kad vykdoma prekinė žemės ūkio gamyba ir taikomos sankcijos.“

Žemės ūkio ministrė	Virginija Baltraitienė